الكَاك العتب ما ادري وين يروح , 2014
من الكَاك العتب ما ادري وين يروح
بسد شوكَي ولهفتي يكَوم يتختل
شموخي وكبريائي وعزتي من الكَاك
انساهن كَبالك وارجع اتوسل
فك صدري حرام أن جان تلكَه انفاس
انه متاني هواك بغيره ما اقبل
ماخليتني اتمنى أمنيه معدوم
ميت ميت أنه .. شصار اذا تعدل
فراغي العاطفي بهجرك ترسته بناس ّ!!
مابيهم عشكَ خيرهم يمثل
واكَللهم يجيني .. ومادرو بالطيف
وصوت الليل عالي بجيتك يأجل
رسمتك ع الكَمر بس ردت اسكتً الليل
بلكت من تسمعه من الكَمر تنزل
من الكَاك العتب ما ادري وين يروح